Procurorii care anchetează violenţele de la mitingul diasporei, verificaţi de către Inspecţia Judiciară

Inspecţia Judiciară a decis o anchetă privind procurorii care se ocupa de cercetarea violenţelor ce au avut loc în Piaţa Victoriei la mitingul diasporei ce a avut loc pe 10 august.

Potrivit unor surse judiciare, lucrările înregistrate la Inspecţia Judiciară îi vizează pe Ionel Corbu, prim-procurorul Parchetului militar, şi pe Ciprian Pârlog, procurorul care s-a aflat în Piaţa Victoriei în timpul mitingului din 10 august, scrie stiripesurse.ro.

Această cercetare vine şi după ce ministrul Justiţiei, Tudorel Toader, a declarat, luni, că Inspecţia Judiciară trebuie să decidă dacă procurorul Ionel Corbu a comis vreo abatere disciplinară când s-a autopronunţat privind violenţele din Piaţa Victoriei.

Printre afirmaţiile procurorului se numără care fac obiectul anchetei se numără şi faptul că acesta a declarat că "sub nicio formă actele de agresiune exacerbate nu se justificau".